# Trilladeira dos prados

| Trilladeira dos prados |
| --- |
|  |
| Estado de conservación |
|  Pouco preocupante |
| Clasificación científica |
|

|  |  |
| --- | --- |
| Reino: | Animalia  |
| Filo: | Chordata  |
| Clase: | Mammalia  |
| Orde: | Rodentia  |
| Suborde: | Myomorpha  |
| Superfamilia: | Muroidea  |
| Familia: | Cricetidae  |
| Subfamilia: | Arvicolinae  |
| Xénero: | *Microtus*  |
| Subxénero: | '**Microtus (Microtus)'**  |
| Especie: | M. agrestis  |

 |
| Nome binomial |
| '**Microtus (Microtus) agrestis'** (Linnaeus, 1761) |
|   |
| Sinonimia |
| * *M. agrestoides*, **Hinton**, 1910.
* *M. angustifrons*, (**Fatio**, 1905).
* *M. arcturus*, **Thomas**, 1912.
* *M. argyropoli*, **Ognev**, 1944.
* *M. argyropuli*, **Ognev**, 1950.
* *M. argyropuloi*, **Ognev**, 1952.
* *M. armoricanus*, **Heim de Balsac y de Beaufort**, 1966.
* *M. bailloni*, (**de Sélys Longchamps**, 1841).
* *M. britanicus*, **de Sélys Longchamps**, 1847.
* *M. bucklandii*, (**Giebel**, 1847).
* *M. carinthiacus*, **Kretzoi**, 1958.
* *M. enez-groezi*, **Heim de Balsac y de Beaufort**, 1966.
* *M. estiae*, **Reinwaldt**, 1927.
* *M. exsul*, **Miller**, 1908.
* *M. fiona*, **Montagu**, 1847.
* *M. gregarius*, (**Linnaeus**, 1766).
* *M. hirta*, (**Bellamy**, 1839).
* *M. insul*, **Lydekker**, 1909.
* *M. insularis*, (**Nilsson**, 1844).
* *M. intermedia*, (**Bonaparte**, 1845).
* *M. latifrons*, (**Fatio**, 1905).
* *M. levernedii*, (**Crespon**, 1844).
* *M. luch*, **Barrett-Hamilton y Hinton**, 1913.
* *M. macgillivrayi*, **Barrett-Hamilton y Hinton**, 1913.
* *M. mial*, **Barrett-Hamilton y Hinton**, 1913.
* *M. mongol*, **Thomas**, 1911.
* *M. neglectus*, (**Jenyns**, 1841).
* *M. nigra*, (**Fatio**, 1869).
* *M. nigricans*, (**Kerr**, 1792).
* *M. ognevi*, **Scalon**, 1935.
* *M. orioecus*, **Cabrera**, 1924.
* *M. pannonicus*, **Ehik**, 1924.
* *M. pallida*, **Melander**, 1938.
* *M. punctus*, **Montangu**, 1923.
* *M. rozianus*, (**Bocage**, 1865).
* *M. rufa*, (**Fatio**, 1900).
* *M. scaloni*, **Heptner**, 1948.
* *M. tridentinus*, **Dal Piaz**, 1924.
* *M. wettsteini*, **Ehik**, 1928.
 |

A **trilladeira dos prados** (Microtus agrestis) é unha especie de roedor da familia Cricetidae amplamente distribuída por Europa e algunhas zonas de Asia.

## Descrición

De tamaño mediano e de aspecto robusto. A lonxitude da cabeza e do corpo varía entre 9,5 e 13,3 cm, e o rabo entre 2,5 a 4,4 cm. Pesa entre 20 e 51 g. O fociño é bastante romo, cunha coa cola relativamente curta, externamente ten unha morfoloxía moi similar á da trilladeira pataqueira, (*Microtus arvalis*), da que é difícil de distinguir, o pelo é máis mesto e máis longo e máis escuro, e as orellas son máis peludas tamén na trilladeira dos prados. A pelaxe é parda cinsenta no dorso cos flancos máis pálidos, chegando a ser amarelados; o pescozo, o ventre e as patas son grises e a cola presenta unha coloración máis escura.

O súa voz é un chillido débil e baixo, aínda que tamén emite unha serie de sons con chisquidos.

## Distribución

Espallado por toda a rexión eurasiática, desde o norte da Península Ibérica até Siberia, o río Lena, o lago Baikal e o noroeste da China. En Europa falta en Irlanda, Italia e Grecia, así como en toda a zona de clima mediterráneo. En España esténdese polo terzo setentrional, nunha franxa que abrangue os Pireneos, a Cornixa Cántabrica, Serra de la Demanda, Galiza e zona norte de Castela e León. Tamén se atopa no sur de Galiza, por Portugal, chegando até Lisboa, Serra da Estrela e a Serra de Gata, en Salamanca e Cáceres.

## Hábitat

Fundamentalmente encóntrase en pradarías de prados de herba espesa con pouca ou nula presión de pastoreo cun clima centroeuropeo, e, aínda que menos que a corta rubia, (*Myodes glareolus*), ocupa tamén plantacións forestais de árbores novas con substrato herbáceo desenvolto, sendo moi frecuente en zonas montañosas e boscosas. A cobertura espesa de gramíneas é unha das condicións ideais para a especie. Na Península Ibérica localízase desde o nivel do mar até altitudes superiores aos 1.600 metros.

## Depredación

É presa de diferentes carnívoros, sobre todo mustélidos e o gato montés (Felis silvestris), así como de aves rapaces. Na Península Ibérica pode chegar a ocasionar problemas puntuais para a agricultura, pero nunca como a trilladeira pataqueira.

En Escandinavia, pode actuar como reservorio da tiña e a leptospirose.

## Notas

## Véxase tamén

### Bibliografía

* *Microtus agrestis* en el Atlas de la biodiversidad del Ministerio de Medio Ambiente (MMA).*(en castelán)*. Consultado o 9 de outubro de 2018.
* *Microtus (Microtus) agrestis*, en Wilson, D. E. & Reeder, D. M. (editors). 2005. *Mammal Species of the World. A Taxonomic and Geographic Reference* (3rd ed).*(en inglés)* Consultado o 9 de outubro de 2018.

### Outros artigos

* Lista dos mamíferos de Galicia

### Ligazóns externas

* *M. agrestis* (como *M. a. rozianus* Bocage) en "Fauna ibérica; mamíferos". Ángel Cabrera Latorre. 1914. Facsímile electrónico.